Mircea Lucescu e convins: Dinamo poate obține salvarea directă de la retrogradare. Cuvinte mari despre Zeljko Kopic
Mircea Lucescu a declarat că este optimist în privința salvării lui Dinamo de la retrogradare, după victoria cu 1-0 obținută împotriva echipei UTA Arad.
Dinamo a trecut de UTA Arad în ultimul meci din sezonul regulat și a urcat pe loc de baraj, după ce a acumulat 29 de puncte, depășit-o pe FC Voluntari.
"Dinamo s-a schimbat mult față de cum arăta în toamnă. Bine, sunt și jucători cu foarte multă experiență în teren. Păcat că nu sunt români și asta mă doare, dar cei care sunt pe teren își fac datoria și eu sper să reușească să se salveze", a spus Mircea Lucescu după meciul Dinamo - UTA Arad.
Fostul antrenor al echipei naționale a României a apreciat și alegerea lui Zeljko Sopic ca antrenor principal al lui Dinamo. "Ce îmi dă încredere este prezența lângă echipă a unui antrenor cu multă experiență. Zeliko este un bun antrenor. A fost alegerea corectă, e un profesionist, muncitor, vorbește și limba engleză. Echipa joacă pentru a scoate puncte. Foarte pragmatic", a mai spus "Il Luce".
Victoria cu UTA a scos Dinamo din zona retrogradării directe, dar lupta pentru salvare va fi strânsă în continuare. "Da, bineînțeles că Dinamo se poate salva direct de la retrogradare. Nu va fi ușor, pentru că și celelalte echipe vor lupta să scape de retrogradare", a conchis Lucescu.
Dinamo - UTA Arad, scor 1-0
Portughezul Goncalo Gregorio (20'), cu şut de la 15 metri, deviat de Ibrahima Conte, a marcat singurul gol al partidei.
Arădenii au controlat repriza secundă şi au avut ocazii bune de a marca prin Tiberiu Căpuşă (33'), Răzvan Trif (72'), dar portarul Adnan Golubovic a intervenit salvator.
Dinamo a mai avut acţiuni periculoase şi după pauză, dar cea mai clară a fost situaţia lui Gabriel De Moura (43'), al căruit şut la colţul scurt a fost respins de Florin Iacob.
Clasamentul Superligii
Urmăriți SPORT.RO și pe Google News